**SZEMINÁRIUMI TEMATIKA (TRO2004L)**

**ETRUSZKOLÓGIA**

2018/2019. tanév II. félév

 A tantárgy komplex ismereteket tanít az ókori Itália Róma előtti történelmére vonatkozóan, amelyben az etruszkok fejlett városi civilizációt hoztak létre, valamint bemutatja Róma történetét is az ún. etruszk periódusban. Megismerteti a hallgatókat ezzel a multidiszciplináris tudományággal, hogy hogyan alkotnak egységet és egészítik ki egymást a történészek, filológusok, nyelvészek, régészek módszerei és eredményei a nemzetközi és magyar kutatásban. Remélhetőleg a kurzus hozzájárul az etruszkokkal kapcsolatos mesés elképzelések felszámolásához, a kritikai gondolkodás fejlesztéséhez, kitekintést nyújtva a tudományosan nem elfogadott elméletekre (pl. etruszk-magyar rokonság teóriái).

Tantárgyi program:

Az etruszkokkal kapcsolatos kutatások történeti áttekintése. Az etruszkológia helyzete ma. Nyelvek és etnikumok a Róma előtti Itáliában. A Villanova kultúra. Írott források az etruszkokról. Az ún. etruszk eredet problémája. Az etruszk nyelv.(a pyrgi aranylemezek, a zágrábi múmiatekercs, a capuai agyagtábla és más feliratok). Temetkezés (Tarquinia, Vulci, Caere necropolisai és ásatásai). Az etruszk urbanizáció és anyagi forrásai a fémek. Társadalmi struktúra és vallás. Az etruszk képzőművészet. Róma és az etruszkok (a királyság kora, a Tarquinius dinasztia).

A félév végi gyakorlati jegy feltétele az aktív órai részvétel a forráselemzésekben valamint a megadott szakirodalom és az előadások anyaga alapján zárthelyi dolgozat a konzultáción a csoporttal egyeztetett időpontban.

Kötelező irodalom:

1. Pallottino, Massimo: Az etruszkok, Budapest, 1980, Gondolat Könyvkiadó

2. Szilágyi János György: Az etruszkok világa, Budapest, 1989, Szépművészeti Múzeum

3. Havas László: Itália őstörténete és Róma története a kezdetektől a köztársaság koráig, Tankönyvkiadó, Budapest, 1989

4. Pintér László: Az etruszk nyelv, Szentendre, 1996, Limes füzetek

5. Szilágyi János György: Etruszk művészet, Budapest, Gondolat, 1959

6. Giuntoli, Stefano: Főníciai és etruszk művészet, Budapest, Corvina, 2008.

Nyíregyháza, 2019. január 28.

 Dr. Óbis Hajnalka

 főiskolai docens